

Ljubljana, 20. 3. 2024

**Z A P I S N I K**

11. izredne seje Sveta RTV Slovenija z dne 14. marca 2024. Seja se je pričela ob 15.05 v sejni sobi 5A/52, RTV center, Kolodvorska 2, Ljubljana.

**PRISOTNI ČLANI SVETA: ODSOTNI:**

1. Andrea Bartole (MS Teams) 1. Andraž Vehovar – opr.
2. Gaja Brecelj
3. Barbara Brezavšček Stegeman (MS Teams)
4. Gregor Drnovšek
5. Goran Forbici
6. Aleš Novak (MS Teams)
7. Boštjan Ogris
8. Robert Pajek
9. Janez Pirc
10. Robert Požonec (MS Teams)
11. Igor Prassel
12. Klaudija Sedar (MS Teams)
13. Špela Stare
14. Ilinka Todorovski
15. Tadej Troha

15. Andreja Trtnik (MS Teams)

**OSTALI PRISOTNI:**

Zvezdan Martić predsednik Uprave

Andrej Trček član Uprave

Franci Pavšer delavski direktor

Ksenija Horvat direktorica Televizije Slovenija

Ivana Nedižavec Korada podpredsednica Finančnega odbora

Rajko Gerič odgovorni urednik UPE Informativni program drugega program TV SLO

Tom Zalaznik sindikat tehničnih in administrativnih delavcev

Helena Milinković koordinacija sindikatov novinarjev RTV SLO

Danijel Vrbec vodja Službe za trženje in promocijo Radia Slovenija

**PREKO MS TEAMS POVEZAVE SO SEJO SPREMLJALI:**

Peter Kosmač sindikat kulturno umetniških ustvarjalcev

Nina Čeferin Benedik Odvetniška družba Čeferin

Seja je bila sklepčna. Vodil jo je predsednik sveta Goran Forbici.

Sprejet in obravnavan je bil s tretjo točko dopolnjen dnevni red:

1. *Soglasje k imenovanju odgovornega urednika UPE Razvedrilni program PPE Televizije Slovenija*
2. *Statut RTV Slovenija*
3. *Sprememba lestvice za dodatni količinski popust pri zakupu oglasnega prostora (za Radio Slovenija)*

**AD 1** 21:35🡪229:30

Predsedujoči je uvodoma pojasnil, da je uprava na podlagi tretjega odstavka 21.b člena Zakona o Radioteleviziji Slovenija 8. marca Svet RTV Slovenija zaprosila za soglasje k imenovanju gospoda Maria Galuniča za odgovornega urednika UPE Razvedrilni program PPE Televizije Slovenija. Soglasje sveta je potrebno, ker kandidat ni prejel pozitivnega mnenja večine programskih delavcev v uredništvu.

Pred sejo je svet prejel tudi predlog uredništva za alternativnega kandidata. Uredništvo je zaprosilo, da se podpisi ne razkrijejo in predlagalo, da predsednik sveta ugotovi ali je podpisana večina uredništva. Zato je svet na predlog predsedujočega sprejel (16) naslednji sklep:

***Svet RTV Slovenija pooblašča predsednika, da v njegovem imenu preveri veljavnost predloga uredništva za odgovornega urednika UPE Razvedrilni program PPE Televizije Slovenija.***

Po pregledu podpisov je svet ugotovil, da je podpisana večina uredništva. Sledili sta predstavitvi obeh predlogov. Najprej je direktorica Televizije Slovenija obrazložila svoj predlog, nato se je predstavil še kandidat Mario Galunič. V nadaljevanju je predsednica koordinacija sindikatov novinarjev RTV SLO obrazložila predlog uredništva, sledila je predstavitev kandidata Tomaža Kregarja. V nadaljevanju so svetnice in svetniki postavili vprašanja kandidatoma, po razpravi je svet sprejel (16;14,2,0) sklep:

***1 – 1 Svet RTV Slovenija soglaša z imenovanjem Maria Galuniča za odgovornega urednika UPE Razvedrilni program PPE Televizije Slovenija.***

V nadaljevanju je svet glasoval še o sklepu 1 – 2, ki se je glasil:

***1 – 2 Svet RTV Slovenija soglaša z imenovanjem Tomaža Kregarja za odgovornega urednika UPE Razvedrilni program PPE Televizije Slovenija.*** *Sklep (16;8,5,3) ni bil sprejet.*

**AD 2** 229:45🡪253:04

Svet je nadaljeval z razpravo o statutu. Dopolnjen predlog je predstavil član uprave Andrej Trček, ki je

pojasnil spremembo v predlogu statuta v primerjavi z različico predloga statuta, ki ga je svet obravnaval na prejšnji seji. Predstavnica Odvetniške družbe Čeferin, ga. Nina Čeferin Benedik je v nadaljevanju obrazložila spremembo, podpredsednica Finančnega odbora pa je predstavila mnenje odbora. Sledila je razprava sveta in vabljenih. Svoje mnenje na predlog statuta je predstavil tudi predstavnik sindikata SDRS.

Po končani razpravi je svet sprejel (13) sklep:

***2 – 1 Svet RTV Slovenija na podlagi 16. člena Zakona o Radioteleviziji Slovenija sprejme Statut javnega zavoda RTV Slovenija.***

---

Zaprti del seje.

**AD 3** 256:20🡪268:30

Predlog Spremembe lestvice za dodatni količinski popust pri zakupu oglasnega prostora za Radio Slovenija je predstavila podpredsednica Finančnega odbora, dodatno ga je obrazložil vodja Službe za trženje in promocijo Radia Slovenija.

Po končani razpravi je svet sprejel (12) sklep:

***3 – 1 Svet RTV Slovenija na predlog Finančnega odbora RTV Slovenija z dne 8. 3. 2024 potrjuje spremembo lestvice za dodatni količinski popust pri zakupu oglasnega prostora (za Radio Slovenija).***

Podatki o glasovanju:



*Svetniki, ki so na seji sodelovali preko MS Teams, so se na poziv predsednika sveta o svojem glasu izrekli ustno.*

Sestavni del zapisnika je tonski zapis seje.

Seja je bila končana ob 19.23.

Zapisala: Goran Forbici, l.r.

Nastja Zajc, l.r. Predsednik Sveta RTV Slovenija